เงินบาทอ่อนค่าสุดปิดตลาด31.10/12
ธนาคารซีไอเอ็มบี รายงาน เงินบาทอ่อนค่าสุดวันนี้ 31.10/12 ก่อนปิดที่ 31.04/05 หลังตลาดหุ้นร่วง
28 ม.ค. 2554

ธนาคารซีไอเอ็มบี รายงาน เงินบาทอ่อนค่าสุดวันนี้ 31.10/12 ก่อนปิดที่ 31.04/05 หลังตลาดหุ้นร่วง
นักบริหารเงินธนาคารซีไอเอ็มบี ไทย จำกัด กล่าวว่า วันนี้เงินบาทปิดตลาดที่ระดับ 31.04/05 บาท/ดอลลาร์ จากช่วงเช้าที่เปิดตลาดที่ระดับ 30.95/97 บาท/ดอลลาร์ ระหว่างวันอ่อนค่าสุดที่ระดับ 31.10/12 บาท/ดอลลาร์ และทำ Low เมื่อตอนเปิดตลาดเมื่อตอนเช้า
ส่วนสกุลเงินต่างประเทศที่สำคัญ เงินเยนอยู่ที่ระดับ 82.65/70 เยน/ดอลลาร์ จากตอนเช้าที่อยู่ที่ระดับ 82.70/75 เยน/ดอลลาร์ ส่วนเงินยูโรอยู่ที่ระดับ 1.3724/1.3727 ดอลลาร์/ยูโร จากช่วงเช้าที่อยู่ที่ระดับ 1.3703/1.3706 ดอลลาร์/ยูโร
"เงินบาททำ High ตอนประมาณบ่าย 3 โมงกว่าๆ ไม่เข้าใจเหมือนกันว่าเกิดอะไรขึ้นกับเงินบาท น่าจะมีแรงซื้อเข้ามาเยอะมาก หลังตลาดหุ้นร่วง" นักบริหารเงิน กล่าว     
นักบริหารเงิน กล่าวว่า สำหรับทิศทางเงินบาทจะเป็นอย่างไรต้องรอดูคืนนี้ว่าตัวเลขเศรษฐกิจต่างๆ จะออกมาเป็นอย่างไร ถ้าเป็นไปในทิศทางที่ไม่ดีบาทก็คงอ่อนค่าต่อเนื่อง
ประเมินกรอบการเคลื่อนไหวระหว่าง 30.95-31.10 บาท/ดอลลาร์ โดยให้จับตาตัวเลขจีดีพีประจำไตรมาส 4/53 ของสหรัฐอเมริกา ซึ่งเป็นตัวเลขสำคัญ